Draco (båt)

Draco er en motorbåtprodusent og varemerke som ble etablert av flekkefjæringen Kåre Drangsholt i 1963. Båtene hadde skrog av glassfiber. Draco Boats gikk konkurs i 1992, men 2014 ble en ny serie Draco-båter lansert, designet av briten Ed Dubois.

Mange av de gamle Draco-båtene er fortsatt i bruk, og er ikke uvanlig å se blant fritidsbåtene i norske farvann.

 Historie 
 Start 
I 1963 flyttet Kåre og Vibeke Drangsholt inn i en nedlagt skole på Røyken utenfor Oslo, og startet produksjon av de første glassfiberbåtene. De første var «Dolphin-jollene», «Kalosjen» og en jolle på åtte fot som gikk under navnet «Loppa». Den kostet 845 kroner i 1966. Kåre Drangsholt inngikk i 1966 en avtale med Flekkefjord kommune om kjøp av lokalene etter den konkursrammede Flekkefjord Uldvarefabrik, og gjorde den om til produksjonshall for plastbåter. Den første båten var Draco 20 HT Sportling, basert på skisser tegnet av Jan Herman Linge. Gjennomgående for Dracos båter var fart med hekkaggregat, og gode sjøegenskaper. Som  bedriftseier var Kåre Drangsholt engasjert i produksjon, salg og design av båtene. Han hadde en sterk preferanse for amerikanske muskelbiler, og designet i flere båter reflekterte dette med førermiljø inspirert av amerikanske biler.

 Tidslinje 
 1963: Produksjonsstart i Røyken.
 1966: Flytting til Flekkefjord.
 1969: Modellen Sportling 2000 HT lanseres. En moderne glassfiberbåt basert på et design av Jan Herman Linge, med 24 graders V-Bunn. Fabrikken i Flekkefjord har 50 ansatte. 
 1971: Draco 1700 Topless lanseres. Dracos omsetning når 20 mill., og båtene eksporteres til over 30 land. 
 1972: Draco innleder et samarbeid med danske Coronet. Omsetningen økte raskt.  Draco utvider til Spania. Fabrikken DracoMar, ledet av Jens Kristian Grüner-Hegge, bygges opp i El Campello, Alicante. 
 1973. OPECs oljeboikott, båtsalget går kraftig tilbake. Kåre Drangsholt lette etter nye markeder, og solgte 30 patruljebåter til Egypt. I denne perioden ble en del båter ekportert til Sør-Amerika, Canada og USA.
 1983: Kåre Drangsholt ble funnet druknet ved sin Draco, ved hytta utenfor Kristiansand. Han ble 42 år gammel.
 1984: Trygve Hegnar kjøper 44 prosent av aksjene i Draco
 1992: Draco-fabrikken går konkurs. Windy, som senere blir kjøpt opp av Trygve Hegnar, overtar en del av produksjonen og flere av Dracos opprinnelige design ble fortsatt produsert under både Draco- og Windy-navnet. Modeller produsert av Windy under Draco-navnet er Draco 1900 Suntop, Draco 2200 Topaz og Draco 2500 Crystal. En ny serie mindre skjærgårdsjeeper med outboard produseres under Draco Oceancraft-navnet.
 2002: Windy avslutter produksjonen av Draco Oceancraft-serien.

 Draco-interesse på 2000-tallet 

Draco-båtene var velbygde, robuste kvalitetsbåter. Utover på 2000-tallet ble det dannet miljøer for folk med felles interesse for Draco-båter, med aktive nettsamfunn og nettsider som har informasjon om Draco-båter. Det er observert reproduksjon av noen båter, basert på gamle former. I 2008 er det bygd en variant av Draco 23, Ocean 780 Extreme, i Flekkefjord, basert på en av de gamle forlatte formene.

 Modellene 
 1970-årene 

 DRACO 10 Seiljolle
 DRACO 11 Max
 DRACO 1700 Daycab 1970-72
 DRACO 1700 Topless 1971-80
 DRACO 20 Hardtop Sport  1970-77 
 DRACO 20 DayCab 1975-80
 DRACO Dracula 2000 1976-80
 DRACO 21 SportCab 1971-79
 DRACO 2300 SunCab 1975-79
 DRACO Sunwind 24 Produksjonsperiode ikke kjent
 DRACO 2500 Flyfish 1973-79
 DRACO 2500 TwinCab 1975-79
 DRACO 3000 Saloon 1974-78 
 DRACO 3000 Sunbridge 1978-80

 1980-årene 

 DRACO 15 GH (produksjonsperiode ikke kjent)
 DRACO 1700 Topless 1980-87
 DRACO 1800 Sunbee 1978-85
 DRACO 1800 Daycab 1980-84
 DRACO 1800 SunTop 1980-88
 DRACO 1800 Daycab 1986-90
 DRACO 1900 SunTop 1988–90
 DRACO 20 SportCab 1980-84
 DRACO 2000 Daycab 1985-87
 DRACO 20 DayCab 1988-90
 DRACO 21 SportCab 1980-84
 DRACO 2100 Daycab 1985-87
 DRACO 2100 Daycab 1985-87
 DRACO 23 SunCab 1980-84
 DRACO 2300 Suncab 1985-87
 DRACO 23 SunCab 1988-90
 DRACO 2400 Styling 1985-87
 DRACO 2400 Styling 1988-89
 DRACO 2500 Twincab 1980-84
 DRACO 2500 Twincab 1985-86
 DRACO 2700 TriCab 1983-87
 DRACO 2700 Sterling 1987-90
 DRACO 2900 Star 1986-89
 DRACO 3000 SunBridge 1980-84
 DRACO 3000 SunBridge 1980-84

 1990-årene 

 DRACO 1900 SunTop 1990-93
 DRACO 2200 Topaz 1990-93
 DRACO 2500 Crystal 1990-93
 DRACO 2700 Sterling 1990-94
 DRACO 3400 Zircon 1990-95
 DRACO 3400 Opal 1990-95

 Referanser 

 Eksterne lenker 
 Draco i Danmark: horizonblue
 Ocean 780 Extreme

Kategori:Norske motorbåtprodusenter